Onde vos cuento la mio vida
#000000
Programes de televisión y radio
#000001
Como periodista vengo trabayando en radio y televisión con espacios de tou tipu, siempres n’asturianu. Recueye equí un catálogu con accesu a dalgunos conteníos.
#000002
Mundu Sidreru ye un programa presentáu por Inaciu Galán que percuerre toles facetes de la Sidra d’Asturies, visitando llagares, chigres, eventos y falando coles persones que más saben d’ello. Un percorríu pela cultura sidrera enllenu de descubrimientos, retos y convidaos mui especiales, siempres apostando pola garantía de la DOP Sidra d’Asturies.
#000003
Como profesor de Llingua Asturiana y Lliteratura na ESO y en Bachilleratu, mientres duró’l confinamientu pol andanciu de coronavirus punxi clases d’asturianu nel espaciu EDUCASTURTV, na TPA, dende casa. Foi la mio aportación desinteresada nun momentu difícil pa tol mundu. Sigue siendo útil pa deprender asturianu.
#000004
Territoriu Sidreru foi un programa dedicáu al mundu de la sidra, nel que, baxo la presentación d’Inaciu Galán, danse a conocer llagares, chigres, eventos sidreros y otres iniciatives alredor del mundu d’esta bébida y la cultura que la arrodia, imprescindible pa entender Asturies.
#000005
Al aldu foi un espaciu televisivu qu’estrenó la programación n’asturianu na TPA. La estaya «Xente de casa» recoyía noticies más chocantes del mundu.
#000006
L’espaciu, que s’emitió na yá desapaecida televisión llocal de Xixón, taba dedicáu a dar conocer y enseñar l’asturianu a los espectadores, al traviés d’una clas que ponía Inaciu Galán cola presentadora d’El café de la tarde como escolina.
#000007
Asturies 81:21, la hora de l’autonomía ye un programa radiofónicu presentáu pol periodista Inaciu Galán y pensáu pa conocenos meyor como pueblu y facer balance del periodu d’autonomía asturiana de yá cuarenta años, ente 1981 y 2021. Un percorríu en forma d’entrevistes y pieces documentales pel nacimientu y la hestoria de l’autonomía asturiana, colos sos protagonistes y los momentos clave que tresformaron Asturies, falando de los cambios producíos, l’asunción de competencies nueves, la puesta en marcha de servicios, el papel de los diferentes presidentes, les crisis económiques y polítiques, etc.
#000008
Presentáu por Arantxa Margolles ya Inaciu Galán, xunto a un gran equipu, ye un magacín que nun escaez lo mozo nin quita relevancia a la esperiencia, col asturianu como idioma vehicular y plantegáu non solo n’Asturies, sinón pa falar de tolo qu’esmolez ya importa al oyente: l’actualidá, la cultura, la ciencia y l’ociu; l’alderique políticu y social, con un tonu mui desenfadáu.
#000009
A lo llargo de delles temporaes presenté espacios como Falando d’Asturies, Les bones noticies o Xixón de cerca dientro del magacín de la tarde de SER Xixón.
#000010
Asina foi... el Surdimientu foi un espaciu emitíu n’Onda Peñes pa celebrar los 40 años de la fundación de Conceyu Bable y percorrer la hestoria del movimientu cultural y lliterariu del Surdimientu.
#000011
Foi un magacín mozu presentáu por Inaciu Galán y Maruxa Ceñera n’Onda Peñes. Incluyía secciones d’actualidá, cultura asturiana, noticies de sociedá y radioteatru.
#000012
Tu dirección de correo electrónico no será publicada. Los campos obligatorios están marcados con *
#000013